Document ID: 32019R2016

Reference:
5.12.2019
LT
Europos Sąjungos oficialusis leidinys
L 315/102
KOMISIJOS DELEGUOTASIS REGLAMENTAS (ES) 2019/2016
2019 m. kovo 11 d.
kuriuo papildomos Europos Parlamento ir Tarybos reglamento (ES) 2017/1369 nuostatos dėl šaldymo aparatų ženklinimo energijos vartojimo efektyvumo etikete ir panaikinamas Komisijos deleguotasis reglamentas (ES) Nr. 1060/2010
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2017 m. liepos 4 d. Europos Parlamento ir Tarybos reglamentą (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (1), ypač į jo 11 straipsnio 5 dalį ir 16 straipsnio 1 dalį,
kadangi:
(1)
Reglamentu (ES) 2017/1369 Komisijai suteikiami įgaliojimai priimti deleguotuosius aktus dėl gaminių grupių, turinčių didelį energijos ir, kai tinka, kitų išteklių taupymo potencialą, ženklinimo arba skalės keitimo;
(2)
buitinių šaldymo aparatų energijos vartojimo efektyvumo ženklinimo nuostatos nustatytos Komisijos deleguotuoju reglamentu (ES) Nr. 1060/2010 (2);
(3)
taikant Europos Parlamento ir Tarybos direktyvos 2009/125/EB (3) 16 straipsnio 1 dalį parengtame Ekologinio projektavimo darbo plane (Komisijos komunikate COM(2016) 773 (4)) nustatyti ekologinio projektavimo ir energijos vartojimo efektyvumo ženklinimo sistemos 2016–2019 m. darbo prioritetai. Ekologinio projektavimo darbo plane nurodytos su energija susijusių gaminių grupės, laikytinos prioritetinėmis atliekant parengiamuosius tyrimus ir vėliau priimant įgyvendinimo priemones, taip pat peržiūrint Komisijos reglamentą (EB) Nr. 643/2009 (5) ir Deleguotąjį reglamentą (ES) Nr. 1060/2010;
(4)
apskaičiuota, kad taikant ekologinio projektavimo darbo plane numatytas priemones būtų galima iki 2030 m. sutaupyti 260 TWh galutinės energijos per metus, o tai prilygsta metinio išmetamųjų šiltnamio efektą sukeliančių dujų kiekio sumažinimui maždaug 100 mln. tonų 2030 m. Šaldymo aparatai yra viena iš Ekologinio projektavimo darbo plane išvardytų produktų grupių, leidžianti 2030 m. sutaupyti maždaug 10 TWh elektros energijos per metus;
(5)
buitiniai šaldymo aparatai priklauso Reglamento (ES) 2017/1369 11 straipsnio 5 dalies b punkte išvardytoms produktų grupėms, kurių atžvilgiu Komisija turėtų priimti deleguotąjį aktą dėl pakeistos A–G klasių skalės etiketės nustatymo;
(6)
Reglamentu (ES) Nr. 1060/2010 reikalaujama, kad Komisija reguliariai peržiūrėtų reglamentą atsižvelgdama į technologijų pažangą;
(7)
Komisija peržiūrėjo Reglamentą (ES) Nr. 1060/2010, kaip reikalaujama to reglamento 7 straipsnyje, ir išnagrinėjo techninius, aplinkosauginius ir ekonominius šaldymo aparatų aspektus, taip pat naudotojų elgesį realiomis sąlygomis. Peržiūra atlikta glaudžiai bendradarbiaujant su Sąjungos ir trečiųjų valstybių suinteresuotaisiais subjektais ir suinteresuotosiomis šalimis. Peržiūros rezultatai paskelbti viešai ir pristatyti Konsultacijų forumui, įsteigtam pagal Reglamento (ES) 2017/1369 14 straipsnį;
(8)
atlikus peržiūrą padaryta išvada, kad reikia priimti persvarstytus šaldymo aparatų energijos vartojimo efektyvumo ženklinimo reikalavimus;
(9)
atlikus peržiūrą padaryta išvada, kad gaminių, kuriems taikomas šis reglamentas, suvartojamos elektros energijos kiekį dar galima gerokai sumažinti įgyvendinant šaldymo aparatams skirtas energijos vartojimo efektyvumo ženklinimo priemones;
(10)
prekėms tiesiogiai parduoti skirtiems šaldymo aparatams turėtų būti taikomas atskiras energijos vartojimo efektyvumo ženklinimo reglamentas;
(11)
skryniniai šaldikliai, įskaitant pramoninius skryninius šaldiklius, turėtų būti įtraukti į šio reglamento taikymo sritį, nes jiems netaikomas Komisijos deleguotasis reglamentas (ES) 2015/1094 (6) ir jie gali būti naudojami ne vien pramoninėje aplinkoje;
(12)
vyno šaldytuvai ir mažatriukšmiai šaldymo aparatai (pvz., minibarai), taip pat ir su permatomosiomis durimis, kaip šaldymo vitrinos nenaudojami. Vyno šaldytuvai paprastai naudojami buityje arba restoranuose, o minibarai paprastai naudojami viešbučių kambariuose. Todėl šis reglamentas turėtų būti taikomas ir vyno šaldytuvams bei minibarams, taip pat ir su permatomosiomis durimis;
(13)
Jei pirmasis prekybos mugėse rodomų šaldymo aparatų modelių vienetas jau yra pateiktas rinkai arba teikiamas rinkai tuo metu, kai vyksta prekybos mugė, tie mugėje rodomi gaminiai turėtų būti paženklinti energijos vartojimo efektyvumo etikete;
(14)
buitinių šaldymo aparatų suvartojama elektros energija sudaro didelę visos buitinės įrangos suvartojamos elektros energijos dalį Sąjungoje. Nepaisant to, kad energijos vartojimo efektyvumas jau padidintas, buitinių šaldymo aparatų suvartojamos energijos kiekį dar galima gerokai sumažinti;
(15)
peržiūra parodė, kad gaminių, kuriems taikomas šis reglamentas, suvartojamos elektros energijos kiekį dar galima gerokai sumažinti įgyvendinant energijos vartojimo efektyvumo ženklinimo priemones, susijusias su energijos vartojimo efektyvumu ir per metus suvartojamos energijos kiekiu. Kad galutiniai naudotojai galėtų priimti pagrįstus sprendimus, taip pat turėtų būti pateikiama informacija apie ore skleidžiamą akustinį triukšmą ir kamerų tipus;
(16)
atitinkami gaminio parametrai turėtų būti matuojami patikimais, tiksliais ir pakartojamais metodais. Tais metodais turėtų būti atsižvelgiama į visuotinai pripažintus pažangiausius matavimo metodus, įskaitant Europos Parlamento ir Tarybos reglamento (ES) Nr. 1025/2012 (7) I priede išvardytų Europos standartizacijos organizacijų priimtus darniuosius standartus, jei jų yra;
(17)
siekiant padidinti šio reglamento veiksmingumą, turėtų būti draudžiami gaminiai, kurių veikimo savybės bandymo sąlygomis automatiškai pakinta, kad būtų deklaruoti geresni parametrai;
(18)
atsižvelgiant į tai, kad su energija susijusių gaminių vis dažniau įsigyjama per interneto prieglobos platformas, o ne tiesiogiai tiekėjų interneto svetainėse, reikėtų patikslinti, kad internetinės prekybos platformos turėtų būti atsakingos už tiekėjo pateiktos etiketės rodymą šalia kainos. Jos turėtų informuoti tiekėją apie tą prievolę, tačiau jos neturėtų būti atsakingos už pateiktos etiketės ir gaminio informacijos lapo tikslumą ar turinį. Tačiau, taikant Europos Parlamento ir Tarybos direktyvos 2000/31/EB (8) dėl elektroninės komercijos 14 straipsnio 1 dalies b punktą, tokios interneto prieglobos platformos, sužinojusios apie nesilaikymą (pvz., nėra etiketės ar gaminio informacijos lapo, jie neišsamūs arba netikslūs), pavyzdžiui, jei apie tai praneša rinkos priežiūros institucija, nedelsdamos panaikina šią informaciją arba atima galimybę ją pasiekti. Tiekėjui, tiesiogiai parduodančiam galutiniams naudotojams savo interneto svetainėje, taikomos Reglamento (ES) 2017/1369 5 straipsnyje nurodytos prekiautojų nuotolinės prekybos pareigos;
(19)
šiame reglamente numatytas priemones pagal Reglamento (ES) 2017/1369 14 straipsnį aptarė konsultacijų forumas ir valstybių narių ekspertai;
(20)
todėl Deleguotasis reglamentas (ES) Nr. 1060/2010 turėtų būti panaikintas,
PRIĖMĖ ŠĮ REGLAMENTĄ:
1 straipsnis
Dalykas ir taikymo sritis
1.   Šiuo reglamentu nustatomi iš elektros tinklo maitinamų šaldymo aparatų, kurių tūris didesnis kaip 10 litrų, bet ne didesnis kaip 1 500 litrų, ženklinimo ir papildomos informacijos apie gaminį teikimo reikalavimai.
2.   Šis reglamentas netaikomas:
a)
pramoninėms šaldymo spintoms ir staigaus šaldymo spintoms, išskyrus pramoninius skryninius šaldiklius;
b)
prekėms tiesiogiai parduoti skirtiems šaldymo aparatams;
c)
mobiliesiems šaldymo aparatams;
d)
aparatams, kurių pagrindinė paskirtis nėra atšaldytų maisto produktų laikymas.
2 straipsnis
Apibrėžtys
Šiame reglamente vartojamų terminų apibrėžtys:
1)
maitinimas iš elektros tinklo – elektros energijos tiekimas iš 230 (± 10 %) voltų 50 Hz kintamosios srovės elektros tinklo;
2)
šaldymo aparatas – izoliuota spinta, kurioje yra viena arba daugiau tam tikros reguliuojamos temperatūros kamerų, šaldoma natūraliosios arba priverstinės konvekcijos būdu, o šaldymas vyksta naudojant vieną ar daugiau energiją vartojančiųjų priemonių;
3)
kamera – nuo kitų kamerų pertvara, talpykla ar panašia konstrukcija atskirta uždara šaldymo aparato erdvė, tiesiogiai prieinama per vienas ar daugiau išorinių durų, gali būti padalyta į skyrius. Šiame reglamente, jeigu nenurodyta kitaip, terminas „kamera“ reiškia ir kameras, ir jų skyrius;
4)
išorinės durys – spintos dalis, kuri yra judama arba kurią galima nuimti tam, kad į spintą būtų galima sudėti arba iš jos išimti produktus;
5)
skyrius – uždara kameros erdvė, kurioje veikimo temperatūra skiriasi nuo kameros, kurioje ji yra, temperatūros;
6)
bendras tūris (V) – šaldymo aparato vidinio įdėklo erdvės tūris dm3 arba litrais, lygus kamerų tūrių sumai;
7)
kameros tūris (Vc
) – kameros vidinio įdėklo erdvės tūris dm3 arba litrais;
8)
pramoninė šaldymo spinta – vieną arba daugiau skyrių, prieinamų per vienas arba daugiau durų ar stalčių, turintis izoliuotas šaldymo įrenginys, kuris, veikdamas aušinimo arba šaldymo temperatūros režimu, gali nuolat išlaikyti nustatytų ribų maisto produktų temperatūrą; jame naudojamas garo kompresijos ciklas; įrenginio paskirtis – laikyti maisto produktus ne buitinėmis sąlygomis, tačiau jis neskirtas maisto produktams demonstruoti ir nepritaikytas naudotis klientams, kaip apibrėžta Komisijos reglamente (ES) 2015/1095 (9);
9)
staigaus šaldymo spinta – izoliuotas šaldymo įrenginys, visų pirma skirtas karštiems maisto produktams staigiai atvėsinti iki žemesnės nei 10 °C temperatūros arba jiems užšaldyti iki žemesnės nei – 18 °C, kaip apibrėžta Reglamente (ES) 2015/1095;
10)
pramoninis skryninis šaldiklis – maisto produktams laikyti ne namų ūkiuose skirtas šaldiklis, kurio kamera (-os) prieinama (-os) iš aparato viršaus arba kuriame yra ir iš viršaus atidaromų, ir vertikaliųjų kamerų, bet iš viršaus atidaromos (-ų) kameros (-ų) bendras tūris viršija 75 % bendro aparato tūrio;
11)
šaldiklis – šaldymo aparatas, kuriame yra tik 4 žvaigždučių kameros;
12)
šaldiklio kamera, arba 4 žvaigždučių kamera, – užšalimo temperatūros kamera, kurios tikslinė temperatūra ir laikymo sąlygos yra – 18 °C ir kuri atitinka užšaldymo gebos reikalavimus;
13)
užšalimo temperatūros kamera – kamera, kurios tikslinė temperatūra yra ne aukštesnė kaip 0 °C; tai 0, 1, 2, 3 arba 4 žvaigždučių kamera, kaip nustatyta IV priedo 3 lentelėje;
14)
kameros tipas – pagal IV priedo 3 lentelėje nustatytus šaldymo veiksmingumo parametrus Tmin, Tmax, Tc ir kt. deklaruotas kameros tipas;
15)
tikslinė temperatūra (Tc) – kameros atskaitos temperatūra bandymo metu, kaip nustatyta IV priedo 3 lentelėje, kuri yra energijos suvartojimo bandymo temperatūra, išreiškiama kaip per laiko tarpą jutiklių rinkiniu išmatuotų verčių vidurkis;
16)
žemiausia temperatūra (T
min) – žemiausia kameros temperatūra per laikymo bandymą, kaip nustatyta IV priedo 3 lentelėje;
17)
aukščiausia temperatūra (T
max) – aukščiausia kameros temperatūra per laikymo bandymą, kaip nustatyta IV priedo 3 lentelėje;
18)
0 žvaigždučių kamera ir ledo gaminimo kamera – užšalimo temperatūros kamera, kurios tikslinė temperatūra ir laikymo sąlygos yra 0 °C, kaip nustatyta IV priedo 3 lentelėje;
19)
1 žvaigždutės kamera – užšalimo temperatūros kamera, kurios tikslinė temperatūra ir laikymo sąlygos yra – 6 °C, kaip nustatyta IV priedo 3 lentelėje;
20)
2 žvaigždučių kamera – užšalimo temperatūros kamera, kurios tikslinė temperatūra ir laikymo sąlygos yra – 12 °C, kaip nustatyta IV priedo 3 lentelėje;
21)
3 žvaigždučių kamera – užšalimo temperatūros kamera, kurios tikslinė temperatūra ir laikymo sąlygos yra -18 °C, kaip nustatyta IV priedo 3 lentelėje;
22)
prekėms tiesiogiai parduoti skirtas šaldymo aparatas – šaldymo aparatas, naudojamas nustatytoje žemesnėje nei aplinkos temperatūroje laikomoms prekėms rodyti ir parduoti pirkėjams, kai prekės prieinamos tiesiogiai pro atvirus šonus arba vienas ar daugiau durų ir (arba) stalčių, įskaitant spintas, kuriose yra vietos prekėms sandėliuoti arba prekėms, kurios vartotojams neprieinamos ir kurias paduoda pardavėjas, laikyti, išskyrus minibarus ir vyno šaldytuvus, apibrėžtas Komisijos reglamente (ES) 2019/2024 (10);
23)
minibaras – šaldymo aparatas, kurio bendras tūris ne didesnis kaip 60 litrų ir kuris visų pirma skirtas maisto produktams laikyti ir parduoti viešbučių kambariuose ar panašiose patalpose;
24)
vyno šaldytuvas – vynui laikyti skirtas specialusis šaldymo aparatas, kuriame temperatūra tiksliai kontroliuojama laikymo sąlygoms ir vyno laikymo kameros tikslinei temperatūrai užtikrinti, kaip nustatyta IV priedo 3 lentelėje, ir kuriame įrengtos vibracijos slopinimo priemonės;
25)
specialusis šaldymo aparatas – šaldymo aparatas, kuriame yra tik vieno tipo kamerų;
26)
vyno laikymo kamera – neužšalimo temperatūros kamera, kurios tikslinė temperatūra 12 °C, vidaus oro drėgnis 50–80 %, o laikymo sąlygos – 5–20 °C, kaip nustatyta IV priedo 3 lentelėje;
27)
neužšalimo temperatūros kamera – kamera, kurios tikslinė temperatūra yra ne žemesnė kaip 4 °C; tai maisto podėlio, vyno laikymo, rūsio temperatūros arba šviežio maisto kamera, kurios tikslinė temperatūra ir laikymo sąlygos atitinka nustatytąsias IV priedo 3 lentelėje;
28)
maisto podėlio kamera – neužšalimo temperatūros kamera, kurios tikslinė temperatūra 17 °C, o laikymo sąlygos – 14–20 °C, kaip nustatyta IV priedo 3 lentelėje;
29)
rūsio temperatūros kamera – neužšalimo temperatūros kamera, kurios tikslinė temperatūra 12 °C, o laikymo sąlygos – 2–14 °C, kaip nustatyta IV priedo 3 lentelėje;
30)
šviežio maisto kamera – neužšalimo temperatūros kamera, kurios tikslinė temperatūra 4 °C, o laikymo sąlygos – 0–8 °C, kaip nustatyta IV priedo 3 lentelėje;
31)
mobilusis šaldymo aparatas – šaldymo aparatas, kurį galima naudoti ten, kur nėra galimybės naudotis elektros tinklu ir kuris kaip energijos šaltinį šaldymo funkcijai naudoja labai žemos įtampos (< 120 V nuolatinės srovės) elektros energiją arba degalus, įskaitant šaldymo aparatus, kuriuos, be labai žemos įtampos srovės ir (arba) degalų, galima maitinti ir iš elektros tinklo. Aparatas, teikiamas rinkai su kintamosios ir nuolatinės srovės keitikliu, nelaikomas mobiliuoju šaldymo aparatu;
32)
maisto produktai – maistas, ingredientai, gėrimai, įskaitant vyną, taip pat kiti visų pirma vartoti skirti produktai, kuriuos būtina laikyti atšaldytus iki tam tikros temperatūros;
33)
pardavimo vieta – šaldymo aparatų rodymo ar siūlymo parduoti, išsinuomoti arba įsigyti išperkamąja nuoma vieta;
34)
įmontuojamasis aparatas – šaldymo aparatas, suprojektuotas, išbandytas ir parduodamas tik:
a)
įmontuoti į spintą arba apdengti (viršų, apačią ir šonus) plokštėmis;
b)
tvirtai pritvirtinti prie spintos šonų, viršaus ar dugno arba prie dengiamųjų plokščių ir
c)
uždėti gamyklinę integruotą priekio apdailą arba specialiai pagamintą priekinę plokštę;
35)
energijos vartojimo efektyvumo indeksas (EEI) – procentinis šaldymo aparato santykinio energijos vartojimo efektyvumo indeksas, kaip nustatyta IV priedo 5 punkte.
Kitų prieduose vartojamų terminų apibrėžtys pateiktos I priede.
3 straipsnis
Tiekėjų pareigos
1.   Tiekėjai užtikrina, kad:
a)
kiekvienas šaldymo aparatas būtų pateikiamas su spausdinta III priede nustatytos formos etikete;
b)
gaminio parametrai, nurodomi gaminio informacijos lape, kaip nustatyta V priede, būtų įtraukti į gaminių duomenų bazę;
c)
konkrečiu prekiautojo prašymu būtų pateikiamas spausdintas informacijos apie gaminį lapas;
d)
VI priede nustatytas techninių dokumentų turinys būtų įtraukiamas į gaminių duomenų bazę;
e)
visoje konkretaus šaldymo aparato modelio vaizdinėje reklamoje būtų pagal VII ir VIII priedus nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių skalė;
f)
visoje konkretaus šaldymo aparato modelio techninėje reklaminėje medžiagoje, įskaitant techninę reklaminę medžiagą internete, kurioje apibūdinami konkretūs to modelio techniniai parametrai, būtų pagal VII priedą nurodoma etiketėje nurodyta to modelio energijos vartojimo efektyvumo klasė ir energijos vartojimo efektyvumo klasių skalė.
g)
prekiautojams būtų pateikiama kiekvieno šaldymo aparatų modelio elektroninė etiketė, kurios forma ir kurioje pateikiama informacija nustatytos III priede;
h)
prekiautojams būtų pateikiamas kiekvieno šaldymo aparatų modelio V priede nustatytas elektroninis gaminio informacijos lapas.
2.   Energijos vartojimo efektyvumo klasė grindžiama energijos vartojimo efektyvumo indeksu, kuris apskaičiuojamas pagal II priedą.
4 straipsnis
Prekiautojų pareigos
Prekiautojai užtikrina, kad:
a)
kiekvienas pardavimo vietoje, įskaitant prekybos muges, esantis šaldymo aparatas būtų pažymėtas pagal 3 straipsnio 1 dalies a punktą tiekėjų pateikta etikete; įmontuojamųjų aparatų etiketė turėtų būtų rodoma taip, kad būtų aiškiai matoma, o visų kitų šaldymo aparatų – taip, kad būtų aiškiai matoma išorinėje šaldymo aparato priekinėje arba viršutinėje pusėje;
b)
nuotolinės prekybos atveju pagal VII ir VIII priedus būtų pateikiama etiketė ir gaminio informacijos lapas;
c)
visoje konkretaus šaldymo aparato modelio vaizdinėje reklamoje, įskaitant reklamą internete, būtų pagal VII priedą nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių skalė;
d)
visoje konkretaus šaldymo aparato modelio techninėje reklaminėje medžiagoje, įskaitant techninę reklaminę medžiagą internete, kurioje apibūdinami konkretūs to modelio techniniai parametrai, būtų pagal VII priedą nurodoma etiketėje nurodyta to modelio energijos vartojimo efektyvumo klasė ir energijos vartojimo efektyvumo klasių skalė.
5 straipsnis
Interneto prieglobos platformų pareigos
Jeigu prieglobos paslaugų teikėjas, kaip nurodyta Direktyvos 2000/31/EB 14 straipsnyje, leidžia parduoti šaldymo aparatus tiesiogiai savo interneto svetainėje, jis užtikrina galimybę rodyti prekiautojo pateiktą elektroninę etiketę ir elektroninį gaminio informacijos lapą, naudodamas rodymo mechanizmą pagal VIII priedo nuostatas, ir informuoja prekiautoją apie prievolę juos rodyti.
6 straipsnis
Matavimo metodai
Pagal 3 ir 4 straipsnius pateiktina informacija nustatoma patikimais, tiksliais ir atkuriamais matavimo ir skaičiavimo metodais, kuriuose atsižvelgiama į pripažintus pažangiausius skaičiavimo ir matavimo metodus ir kurie nustatyti IV priede.
7 straipsnis
Rinkos priežiūros tikslais taikoma patikros procedūra
Valstybės narės, atlikdamos Reglamento (ES) 2017/1369 8 straipsnio 3 dalyje nurodytus rinkos priežiūros patikrinimus, taiko šio reglamento IX priede nustatytą patikros procedūrą.
8 straipsnis
Peržiūra
Komisija, atsižvelgdama į technologijų pažangą, iki 2025 m. gruodžio 25 d. peržiūri šį reglamentą ir vertinimo rezultatus ir, jei reikia, persvarstymo pasiūlymo projektą pateikia Konsultacijų forumui. Šioje peržiūroje, be kita ko, įvertinama galimybė:
a)
spręsti žiedinės ekonomikos klausimus;
b)
nustatyti kamerų piktogramas, galinčias padėti sumažinti maisto atliekų kiekį, ir
c)
nustatyti metinio suvartojamos energijos kiekio piktogramas.
9 straipsnis
Panaikinimas
Reglamentas (ES) Nr. 1060/2010 panaikinamas 2021 m. kovo 1 d.
10 straipsnis
Pereinamojo laikotarpio priemonės
Nuo 2019 m. gruodžio 25 d. iki 2021 m. vasario 28 d. pagal Reglamento (ES) Nr. 1060/2010 3 straipsnio 1 dalies b punktą reikalaujama gaminio vardinių parametrų lentelė gali būti pateikiama ne spausdintine forma kartu su gaminiu, o gaminių duomenų bazėje. Tokiu atveju tiekėjas užtikrina, kad, to konkrečiai paprašius prekiautojui, gaminio informacijos lapas būtų pateikiamas spausdintine forma.
11 straipsnis
Įsigaliojimas ir taikymas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2021 m. kovo 1 d. Tačiau 10 straipsnis taikomas nuo 2019 m. gruodžio 25 d., o 3 straipsnio 1 punkto a, b ir c papunkčiai taikomi nuo 2020 m. lapkričio 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2019 m. kovo 11 d.
Komisijos vardu
Pirmininkas
Jean-Claude JUNCKER
(1)  OL L 198, 2017 7 28, p. 1.
(2)  2010 m. rugsėjo 28 d. Komisijos deleguotasis reglamentas (ES) Nr. 1060/2010, kuriuo papildoma Europos Parlamento ir Tarybos direktyva 2010/30/ES nustatant buitinių šaldymo aparatų ženklinimo energijos vartojimo efektyvumo etikete reikalavimus (OL L 314, 2010 11 30, p. 17).
(3)  2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10).
(4)  Komisijos komunikatas „2016–2019 m. Ekologinio projektavimo darbo planas“, COM(2016) 773 final, 2016 11 30.
(5)  2009 m. liepos 22 d. Komisijos reglamentas (EB) Nr. 643/2009, kuriuo įgyvendinant Europos Parlamento ir Tarybos direktyvą 2005/32/EB nustatomi buitinių šaldymo aparatų ekologinio projektavimo reikalavimai (OL L 191, 2009 7 23, p. 53).
(6)  2015 m. gegužės 5 d. Komisijos deleguotasis reglamentas (ES) 2015/1094, kuriuo papildoma Europos Parlamento ir Tarybos direktyva 2010/30/ES nustatant pramoninių šaldymo spintų ženklinimo energijos vartojimo efektyvumo etikete reikalavimus (OL L 177, 2015 7 8, p. 2).
(7)  2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (OL L 316, 2012 11 14, p. 12).
(8)  2000 m. birželio 8 d. Europos Parlamento ir Tarybos Direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos Direktyva) (OL L 178, 2000 7 17, p. 1).
(9)  2015 m. gegužės 5 d. Komisijos reglamentas (ES) 2015/1095, kuriuo dėl ekologinio projektavimo reikalavimų, taikomų pramoninėms šaldymo spintoms, staigaus šaldymo spintoms, kondensavimo agregatams ir procesiniams aušintuvams, įgyvendinama Europos Parlamento ir Tarybos direktyva 2009/125/EB (OL L 177, 2015 7 8, p. 19).
(10)  2019 m. spalio 1 d. Komisijos reglamentas (ES) 2019/2024, kuriuo pagal Europos Parlamento ir Tarybos direktyvą 2009/125/EB nustatomi prekėms tiesiogiai parduoti skirtų šaldymo aparatų ekologinio projektavimo reikalavimai (žr. šio Oficialiojo leidinio p. 313).
I PRIEDAS
Prieduose vartojamų terminų apibrėžtys
Vartojamų terminų apibrėžtys:
1)
greitojo atsako (QR) kodas – gaminio modelio energijos vartojimo efektyvumo etiketėje pateikiamas brūkšninis kodas, susietas su modelio informacija gaminių duomenų bazės viešojoje dalyje;
2)
metinis suvartojamos energijos kiekis (AE) – vidutinis per parą suvartojamos energijos kiekis, padaugintas iš 365 (dienų per metus), išreikštas kilovatvalandėmis per metus (kWh/a), apskaičiuojamas pagal IV priedo 3 punktą
3)
per parą suvartojamos energijos kiekis (Edaily
) – šaldymo aparato per 24 valandas norminėmis sąlygomis suvartojamos elektros energijos kiekis kilovatvalandėmis (kWh/24h), apskaičiuojamas pagal III priedo 3 punktą;
4)
užšaldymo geba – šviežių maisto produktų kiekis, kurį šaldiklio kameroje galima užšaldyti per 24 h; ji neturi būti mažesnė kaip 4,5 kg per 24 h 100 litrų šaldiklio kameros tūrio, o minimali vertė – 2,0 kg per 24 h;
5)
atšaldymo kamera – kamera, kurios vidutinė temperatūra gali būti savaime reguliuojama tam tikrame intervale naudotojui nereguliuojant kameros temperatūros valdiklio ir kurios tikslinė temperatūra yra 2 °C, o laikymo sąlygos – nuo – 3 °C iki 3 °C, kaip nustatyta IV priedo 3 lentelėje;
6)
ore skleidžiamas akustinis triukšmas – šaldymo aparato A svertinis garso galios lygis decibelais pagal 1 pikovato atskaitos lygį (dB(A) re 1 pW);
7)
antikondensacinis šildytuvas – šildytuvas, kuris užtikrina, kad šaldymo aparate nesikauptų kondensatas;
8)
pagal aplinkos parametrus valdomas antikondensacinis šildytuvas – antikondensacinis šildytuvas, kurio šildymo efektyvumas priklauso nuo aplinkos temperatūros ir (arba) aplinkos oro drėgnio;
9)
pagalbinė energija (Eaux
) – pagal aplinkos parametrus valdomo antikondensacinio šildytuvo suvartojamos energijos kiekis, kilovatvalandėmis per metus (kWh per metus);
10)
tiektuvas – įtaisas, kuris naudotojo pageidavimu iš šaldymo aparato pateikia atšaldytą arba užšaldytą produktą, kaip antai ledo kubelių tiekimo arba atšaldyto vandens pilstymo aparatai;
11)
kintamos temperatūros kamera – kamera, kuri yra skirta naudoti kaip dviejų (arba daugiau) alternatyvių tipų kamera (pavyzdžiui, kamera, kuri gali būti šviežio maisto kamera arba šaldiklio kamera) ir kurią naudotojas gali nustatyti taip, kad nuolat būtų palaikoma temperatūra, atitinkanti kiekvieno deklaruoto tipo kameros veikimo temperatūros intervalą. Kamera, numatyta naudoti kaip vieno tipo kamera, nors gali užtikrinti ir kitų tipų kamerų laikymo sąlygas (pvz., atšaldymo kamera, kuri gali atitikti ir 0 žvaigždučių kameros reikalavimus), nelaikoma kintamos temperatūros kamera;
12)
ryšio tinklas – ryšių infrastruktūra, kuriai būdinga ryšio linijų topologija ir architektūra, įskaitant fizinius komponentus, organizacinius principus, ryšio procedūras ir formatus (protokolus);
13)
2 žvaigždučių zona – 3 arba 4 žvaigždučių kameros dalis, kuri neturi atskirų durų ar dangčio ir kurioje tikslinė temperatūra ir laikymo sąlygos yra – 12 °C;
14)
klimato klasė – IV priedo 1 punkto j papunktyje nustatytas aplinkos temperatūros intervalas, kuriame numatoma naudoti šaldymo aparatus ir kuriame IV priedo 3 lentelėje nurodytos reikiamos laikymo sąlygos tuo pačiu metu užtikrinamos visoje kameroje (-ose);
15)
atitirpinimo ir veikimo atkūrimo periodas – laikotarpis nuo atitirpinimo valdymo ciklo pradžios iki pastovių veikimo sąlygų atkūrimo;
16)
automatinis atitirpinimas – kamerų atitirpinimo nesikišant naudotojui funkcija, kuria, esant bet kuriam temperatūros reguliatoriaus nuostačiui, pašalinamas susidaręs šerkšno sluoksnis arba atkuriamas įprastas veikimas ir automatiškai pašalinamas tirpsmo vanduo;
17)
atitirpinimo tipas – ant šaldymo aparato garintuvo (-ų) susidariusio šerkšno sluoksnio šalinimo būdas; tai automatinis arba rankinis atitirpinimas;
18)
rankinis atitirpinimas – atitirpinimas, kai automatinio atitirpinimo funkcijos nėra;
19)
mažatriukšmis šaldymo aparatas – šaldymo aparatas, kuriame nenaudojamas garų suspaudimas ir kurio ore skleidžiamas akustinis triukšmas (A svertinis) yra mažesnis kaip 27 decibelai pagal 1 pikovato atskaitos lygį (dB(A) re 1 pW);
20)
nuostoviosios būsenos vartojamoji galia (P
ss) – vidutinė vartojamoji galia vatais (W) nuostoviosios būsenos sąlygomis;
21)
energijos suvartojimo prieaugis dėl atitirpinimo ir veikimo atkūrimo (ΔΕd-f
) – papildomas vidutinis energijos, suvartojamos aparatui atitirpinti ir jo veikimui atkurti, kiekis vatvalandėmis (Wh);
22)
atitirpinimo intervalas (td-f
) – reprezentatyvusis vidutinis laiko intervalas valandomis (h) nuo vieno atitirpinimo šildytuvo įsijungimo momento iki kito jo įsijungimo momento dviejuose vienas po kito einančiuose atitirpinimo ir veikimo atkūrimo cikluose; arba, jei atitirpinimo šildytuvo nėra, nuo vieno kompresoriaus išjungimo momento iki kito jo išjungimo momento dviejuose vienas po kito einančiuose atitirpinimo ir veikimo atkūrimo cikluose;
23)
apkrovos koeficientas (L) – koeficientas, kuriuo atsižvelgiama į papildomą (be tikėtinos dėl aukštesnės bandymo aplinkos temperatūros) šaldymo apkrovą dėl įdėtų šiltų maisto produktų; jo vertės nustatytos IV priedo 3 punkto a papunktyje;
24)
standartinis metinis suvartojamos energijos kiekis (SAE) – norminis šaldymo aparato per metus suvartojamos energijos kiekis kilovatvalandėmis per metus (kWh/a), apskaičiuojamas pagal IV priedo 4 punktą;
25)
junginio parametras (C) – modeliavimo parametras, kuriuo atsižvelgiama į sinergijos poveikį, kai viename įrenginyje įrengtos skirtingų tipų kameros; jo vertės nustatytos IV priedo 4 lentelėje;
26)
šilumos nuostolių per duris koeficientas (D) – kombinuotiesiems aparatams taikomas kompensavimo koeficientas, nustatomas pagal skirtingos temperatūros kamerų skaičių arba išorinių durų skaičių, priklausomai nuo to, kuris iš jų yra mažesnis; jo vertės nustatytos IV priedo 5 lentelėje. Nustatant šį koeficientą terminas „kamera“ nereiškia kameros skyriaus;
27)
kombinuotasis aparatas – šaldymo aparatas, kuriame yra daugiau nei vieno tipo kamerų, iš kurių bent viena yra neužšalimo temperatūros kamera;
28)
atitirpinimo koeficientas (Ac
) – kompensavimo koeficientas, kuriuo atsižvelgiama į tai, ar šaldymo aparatas atitirpinamas automatiškai, ar rankiniu būdu; jo vertės nustatytos IV priedo 5 lentelėje;
29)
įmontuojamojo aparato koeficientas (Ac
) – kompensavimo koeficientas, kuriuo atsižvelgiama į tai, ar šaldymo aparatas yra įmontuojamasis, ar atskiras; jo vertės nustatytos IV priedo 5 lentelėje;
30)
atskiras aparatas – šaldymo aparatas, kuris nėra įmontuojamasis aparatas;
31)
Mc ir Nc – modeliavimo parametrai, kuriais atsižvelgiama į energijos suvartojimo priklausomybę nuo tūrio; jų vertės nustatytos IV priedo 4 lentelėje;
32)
termodinaminis parametras (rc
) – modeliavimo parametras, kuriuo patikslinamas standartinis metinis suvartojamos energijos kiekis, kai aplinkos temperatūra yra 24 °C; jo vertės nustatytos IV priedo 4 lentelėje;
33)
gabaritiniai matmenys – šaldymo aparato užimamo tūrio matmenys (aukštis, plotis ir gylis), kai durys ar dangčiai uždaryti, išreiškiami milimetrais (mm);
34)
temperatūros kilimo laikas – laikas, per kurį, nutrūkus variklio veikimui, laikoma, kad 3 arba 4 žvaigždučių kameros temperatūra pakyla nuo – 18 °C iki – 9 °C, valandomis (h);
35)
žiemos nuostatis – kombinuoto aparato su vienu kompresoriumi ir vienu termostatu valdymo funkcija, kurią pagal tiekėjo nurodymus galima naudoti esant žemesnei nei +16 °C aplinkos temperatūrai ir kurią sudaro perjungimo įtaisas arba funkcija, užtikrinantis (-i), kad net jei kameros, kurioje yra termostatas, šaldyti nereikia, kompresorius veiktų ir toliau, kad būtų išlaikyta tinkama laikymo temperatūra kitose kamerose;
36)
greitas užšaldymas – funkcija, kurią pagal tiekėjo nurodymus aktyvina galutinis naudotojas šaldiklio kameros laikymo temperatūrai sumažinti, kad neužšaldyti maisto produktai greičiau užšaltų;
37)
šaldiklio kamera, arba 4 žvaigždučių kamera, – užšalimo temperatūros kamera, kurios tikslinė temperatūra ir laikymo sąlygos yra – 18 °C ir kuri atitinka užšaldymo gebos reikalavimus;
38)
rodinio mechanizmas – bet kuris ekranas, įskaitant jutiklinius ekranus ar kitas vizualizavimo technologijas, kuriomis interneto turinys rodomas naudotojams;
39)
jutiklinis ekranas – į prisilietimą reaguojantis ekranas, pavyzdžiui, planšetinių kompiuterių, nešiojamųjų kompiuterių be klaviatūros arba išmaniųjų telefonų liečiamasis ekranas;
40)
įdėtinis rodinys – vaizdinė sąsaja, kurioje paveikslėlis arba duomenų rinkinys pasiekiami spragtelėjus pele, užvedus pelės žymeklį arba jutikliniame ekrane išskleidus kitą paveikslėlį arba duomenų rinkinį;
41)
alternatyvusis tekstas – vietoj paveikslėlio rodomas tekstas, negrafine forma perteikiantis grafinę informaciją, kai rodinio įtaisas negali įkelti paveikslėlio arba kai naudojamos pagalbinės balso sintezės priemonės.
II PRIEDAS
Energijos vartojimo efektyvumo klasės ir ore skleidžiamo akustinio triukšmo klasės
Šaldymo aparatų energijos vartojimo efektyvumo klasė nustatoma pagal jų energijos vartojimo efektyvumo indeksą (toliau – EEI), kaip nurodyta 1 lentelėje.
1 lentelė
Šaldymo aparatų energijos vartojimo efektyvumo klasės
Energijos vartojimo efektyvumo klasė
Energijos vartojimo efektyvumo indeksas (EEI)
A
EEI ≤ 41
B
41 < EEI ≤ 51
C
51 < EEI ≤ 64
D
64 < EEI ≤ 80
E
80 < EEI ≤ 100
F
100 < EEI ≤ 125
G
EEI > 125
Šaldymo aparato EEI nustatomas pagal IV priedo 5 punktą.
2 lentelė
Ore skleidžiamo akustinio triukšmo klasės
Ore skleidžiamo akustinio triukšmo lygis
Ore skleidžiamo akustinio triukšmo klasė
< 30 dB(A) re 1 pW
A
≥ 30 dB(A) re 1 pW ir < 36 dB(A) re 1 pW
B
≥ 36 dB(A) re 1 pW ir < 42 dB(A) re 1 pW
C
≥ 42 dB(A) re 1 pW
D
III PRIEDAS
Šaldymo aparatų etiketė
1.   ŠALDYMO APARATŲ, IŠSKYRUS VYNO ŠALDYTUVUS, ETIKETĖ
1.1.   Etiketė:
1.2.   Etiketėje pateikiama ši informacija:
I.
QR kodas;
II.
tiekėjo pavadinimas arba prekės ženklas;
III.
tiekėjo modelio žymuo;
IV.
energijos vartojimo efektyvumo klasių skalė A–G;
V.
pagal II priedą nustatyta energijos vartojimo efektyvumo klasė;
VI.
iki artimiausio sveikojo skaičiaus suapvalintas metinis suvartojamos energijos kiekis (AE), išreikštas kWh per metus;
VII.
—
užšalimo temperatūros kamerų tūrių suma, išreiškiama litrais ir suapvalinta iki artimiausio sveikojo skaičiaus;
—
jeigu šaldymo aparate užšalimo temperatūros kamerų nėra, VII punkto piktograma ir vertė litrais nenurodomos;
VIII.
—
atšaldymo kameros (-ų) ir neužšalimo temperatūros kameros (-ų) tūrių suma, išreikšta litrais ir suapvalinta iki artimiausio sveikojo skaičiaus;
—
jeigu šaldymo aparate neužšalimo temperatūros kamerų ir atšaldymo kamerų nėra, VII punkto piktograma ir vertė litrais nenurodomos;
IX.
dB(A) re 1 pW išreikštas ore skleidžiamas akustinis triukšmas, suapvalintas iki artimiausio sveikojo skaičiaus. Ore skleidžiamo akustinio triukšmo klasė, kaip nustatyta 2 lentelėje;
X.
šio reglamento numeris, t. y. 2019/2016.
2.   VYNO ŠALDYTUVŲ ETIKETĖ
2.1.   Etiketė:
2.2.   Etiketėje pateikiama ši informacija:
I.
QR kodas;
II.
tiekėjo pavadinimas arba prekės ženklas;
III.
tiekėjo modelio žymuo;
IV.
energijos vartojimo efektyvumo klasių skalė A–G;
V.
pagal II priedą nustatyta energijos vartojimo efektyvumo klasė;
VI.
iki artimiausio sveikojo skaičiaus suapvalintas per metus suvartojamos energijos kiekis (AE), išreikštas kWh per metus;
VII.
standartinių vyno butelių, kurie gali būti laikomi vyno šaldytuve, skaičius;
VIII.
dB(A) re 1 pW išreikštas ore skleidžiamas akustinis triukšmas, suapvalintas iki artimiausio sveikojo skaičiaus. Ore skleidžiamo akustinio triukšmo klasė, kaip nustatyta 2 lentelėje;
IX.
šio reglamento numeris, t. y. 2019/2016.
3.   ETIKETĖS FORMOS
3.1.   Šaldymo aparatų, išskyrus vyno šaldytuvus, etiketės forma
3.2.   Vyno šaldytuvų etiketės forma
3.3.   Reikalavimai:
a)
etiketės turi būti bent 96 mm pločio ir 192 mm aukščio. Jei spausdinama didesnė etiketė, sudedamosios jos dalys vis tiek turi atitikti pirmiau nustatytas proporcijas;
b)
etiketės fonas turi būti 100 % baltos spalvos;
c)
naudojamas šriftas – „Verdana“ ir „Calibri“;
d)
etiketės elementų matmenys ir specifikacijos turi būti tokie, kaip nurodyta šaldymo aparatų ir vyno šaldytuvų etiketės formose;
e)
naudojamas CMYK spalvų – žydros, purpurinės, geltonos ir juodos – modelis, vadovaujantis tokiu pavyzdžiu: 0,70,100,0: 0 % žydros, 70 % purpurinės, 100 % geltonos, 0 % juodos;
f)
etiketė turi atitikti visus šiuos reikalavimus (skaičiai žymi nuorodas į pirmiau pateiktas schemas):
ES logotipo spalvos turi būti:
—
fono: 100,80,0,0
—
žvaigždžių: 0,0,100,0
energijos logotipo spalva turi būti: 100,80,0,0
QR kodas turi būti 100 % juodos spalvos;
tiekėjo pavadinimas nurodomas 100 % juodos spalvos 9 pt dydžio pastorintu „Verdana“ šriftu;
modelio žymuo turi būti 100 % juodos spalvos 9 pt dydžio įprastu „Verdana“ šriftu;
A–G skalė turi būti tokia:
—
energijos vartojimo efektyvumo skalės raidės turi būti 100 % baltos spalvos 19 pt dydžio pastorintu „Calibri“ šriftu; raidės turi būti vertikaliai centruotos, 4,5 mm atstumu nuo rodyklių kairiojo galo;
—
A–G klasių skalės rodyklių spalvos turi būti:
—
A klasė: 100,0,100,0
—
B klasė: 70,0,100,0
—
C klasė: 30,0,100,0
—
D klasė: 0,0,100,0
—
E klasė: 0,30,100,0
—
F klasė: 0,70,100,0
—
G klasė: 0,100,100,0
vidinių skirtukų linijos storis turi būti 0,5 pt, spalva – 100 % juoda;
energijos vartojimo efektyvumo klasės raidė turi būti 100 % baltos spalvos 33 pt dydžio pastorintu „Calibri“ šriftu. Energijos vartojimo efektyvumo klasės rodyklė ir atitinkama A–G skalės rodyklė turi būti išdėstytos taip, kad jų smaigaliai būtų sulygiuoti. Raidė energijos vartojimo efektyvumo klasės rodyklėje turi būti 100 % juodos spalvos rodyklės stačiakampės dalies viduryje;
metinio suvartojamos energijos kiekio vertė turi būti nurodyta 28 pt dydžio pastorintu „Verdana“ šriftu; „kWh/annum“ turi būti 18 pt dydžio įprastu „Verdana“ šriftu. Tekstas turi būti centruotas ir 100 % juodos spalvos;
piktogramos turi būti tokios, kaip nurodyta etiketės formose, ir kaip išdėstyta toliau:
—
piktogramų linijos turi būti 1,2 pt storio ir jos pačios ir jose pateiktas tekstas (skaičiai ir vienetai) turi būti 100 % juodos spalvos;
—
tekstas po piktograma (-omis) turi būti 16 pt dydžio pastorintu „Verdana“ šriftu, o mato vienetai – 12 pt dydžio įprastu „Verdana“ šriftu; jis turi būti centruotas po piktograma;
—
šaldymo aparatų, išskyrus vyno šaldytuvus: jeigu aparate yra tik užšalimo temperatūros kamera (-os) arba tik neužšalimo temperatūros kamera (-os), viršutinėje eilutėje parodoma tik atitinkama piktograma, kaip nustatyta 1.2 punkto VII ir VIII papunkčiuose; piktograma turi būti centruota tarp abiejų energijos vartojimo efektyvumo etiketės vertikalių apvadų;
—
ore skleidžiamo akustinio triukšmo piktograma: decibelų skaičius garsiakalbyje turi būti 12 pt dydžio pastorintu „Verdana“ šriftu, o vienetai „dB“ – 9 pt dydžio įprastu „Verdana“ šriftu; triukšmo klasių intervalas (A–D) po piktograma turi būti centruotas; taikomos triukšmo klasės raidė turi būti 16 pt dydžio pastorintu „Verdana“ šriftu, o kitų triukšmo klasių raidės – 10 pt dydžio įprastu „Verdana“ šriftu;
reglamento numeris turi būti 100 % juodos spalvos 6 pt dydžio įprastu „Verdana“ šriftu.
IV PRIEDAS
Matavimo metodai ir skaičiavimai
Šio reglamento reikalavimų laikymosi ir patikros, ar laikomasi tų reikalavimų, tikslais matavimai ir skaičiavimai atliekami pagal darniuosius standartus arba kitais patikimais, tiksliais ir atkuriamais metodais, kuriuose atsižvelgiama į visuotinai pripažintus pažangiausius metodus ir kurie atitinka toliau išdėstytas nuostatas. Šių darniųjų standartų nuorodų numeriai tuo tikslu paskelbti Europos Sąjungos oficialiajame leidinyje:
1.   Bendrosios bandymo sąlygos:
a)
šaldymo aparatų su antikondensaciniais šildytuvais, kuriuos galutinis naudotojas gali įjungti ir išjungti, antikondensaciniai šildytuvai turi būti įjungti ir, jei jie reguliuojami, nustatyti didžiausio šildymo režimu, o jų suvartojamos energijos kiekis įtraukiamas į metinį suvartojamos energijos kiekį (AE) kaip per parą suvartojamos energijos kiekis (Edaily
);
b)
šaldymo aparatų su antikondensaciniais šildytuvais, valdomais pagal aplinkos parametrus, elektriniai pagal aplinkos parametrus valdomi antikondensaciniai šildytuvai matuojant energijos suvartojimą, kai įmanoma, turi būti išjungti arba kitaip užtikrinama, kad jie neveiktų;
c)
šaldymo aparatų, kuriuose yra tiektuvas, kurį galutinis naudotojas gali įjungti ir išjungti, energijos suvartojimo bandymo metu šis įtaisas turi būti įjungtas, bet nenaudojamas;
d)
matuojant energijos suvartojimą kintamos temperatūros kameros turi veikti žemiausia temperatūra, kurią gali nustatyti galutinis naudotojas temperatūrai nuolat palaikyti 3 lentelėje tam kameros tipui, kurio temperatūra yra žemiausia, nurodytame intervale;
e)
šaldymo aparatų, kuriuos galima prijungti prie ryšio tinklo, ryšio modulis turi būti įjungtas, tačiau nereikalaujama, kad atliekant energijos suvartojimo bandymą jis užtikrintų konkretaus tipo ryšį ir (arba) vykdytų duomenų mainus. Atliekant energijos suvartojimo bandymą reikia užtikrinti, kad įrenginys būtų prijungtas prie ryšio tinklo;
f)
atšaldymo kamerų veikimo efektyvumas:
1)
kintamos temperatūros kameros, kuri skirta naudoti kaip šviežio maisto ir (arba) atšaldymo kamera, energijos vartojimo efektyvumo indeksas (EEI) nustatomas kiekvienai temperatūros sąlygai ir taikoma didžiausia vertė;
2)
atšaldymo kamera turi gebėti kontroliuoti savo vidutinę temperatūrą tam tikrame intervale nereguliuojama naudotojo; tai galima patikrinti atliekant energijos suvartojimo bandymus esant 16 °C ir 32 °C aplinkos temperatūrai;
g)
keičiamo tūrio kamerų, kai dviejų kamerų tūrį galutinis naudotojas gali reguliuoti viena kitos atžvilgiu, energijos suvartojimas ir tūris tikrinami, kai kameros, kurios tikslinė temperatūra yra aukštesnė, tūris yra minimalus;
h)
savitoji užšaldymo geba (kg/12 h) apskaičiuojama nedidelės įkrovos masę padauginant iš 12 ir padalijant iš užšaldymo laiko, per kurį nedidelė įkrova atšąla nuo +25 iki – 18 °C esant aplinkos temperatūrai 25 °C, ir suapvalinama iki dešimtųjų; nedidelės įkrovos masė yra 3,5 kg 100 litrų užšalimo temperatūros kamerų tūrio ir turi būti ne mažesnė kaip 2,0 kg;
i)
4 žvaigždučių kameros savitoji užšaldymo geba turi būti tokia, kad nedidelės įkrovos (3,5 kg/100 l) atšaldymo nuo +25 iki – 18 °C esant 25 °C aplinkos temperatūrai trukmė būtų ne ilgesnė kaip 18,5 h;
j)
klimato klasė nurodoma santrumpa SN, N, ST arba T pagal aplinkos temperatūros intervalą:
1)
išplėstosios vidutinių platumų zonos (SN) temperatūros intervalas yra nuo 10 °C iki 32 °C;
2)
vidutinių platumų zonos (N) temperatūros intervalas yra nuo 16 °C iki +32 °C;
3)
subtropinės zonos (ST) temperatūros intervalas yra nuo 16 °C iki +38 °C ir
4)
tropinės zonos (T) temperatūros intervalas yra nuo 16 °C iki +43 °C.
2.   Kiekvieno tipo kamerų laikymo sąlygos ir tikslinė temperatūra:
Kiekvieno tipo kamerų laikymo sąlygos ir tikslinė temperatūra nustatytos 3 lentelėje.
3.   AE nustatymas:
a)
visų šaldymo aparatų, išskyrus mažatriukšmius šaldymo aparatus:
Energijos suvartojimas nustatomas bandymais esant 16 °C ir 32 °C aplinkos temperatūrai.
Nustatant energijos suvartojimą kiekvienos kameros vidutinė oro temperatūra turi būti ne aukštesnė už tikslinę temperatūrą, 3 lentelėje nurodytą gamintojo deklaruotiems kamerų tipams. Kai tinkama, pagal vertes, nustatytas esant aukštesnei ir žemesnei už tikslinę temperatūrai, galima interpoliuoti energijos suvartojimą esant tikslinei kiekvienos atitinkamos kameros temperatūrai.
Pagrindinės energijos suvartojimo dedamosios, kurias reikia nustatyti:
—
rinkinys nuostoviosios būsenos vartojamosios galios (Pss
) verčių vatais (W), suapvalintų iki dešimtųjų, nustatytų esant tam tikrai aplinkos temperatūrai pagal kameros temperatūros, nebūtinai tikslinės, verčių rinkinį;
—
gaminių, kuriuose yra viena arba daugiau automatinio atitirpinimo sistemų (kiekvienos jų atitirpinimo valdymo ciklas atskiras), reprezentatyvusis energijos suvartojimo prieaugis dėl atitirpinimo ir veikimo atkūrimo (ΔΕd-f
) W, suapvalintas iki dešimtųjų, išmatuotas esant 16 °C (ΔΕd-f16
) ir 32 °C (ΔΕd-f32
) aplinkos temperatūrai;
—
gaminių, kuriuose yra viena arba daugiau atitirpinimo sistemų (kiekvienos jų atitirpinimo valdymo ciklas atskiras), atitirpinimo intervalas td-f
 valandomis (h), suapvalintas iki trijų dešimtųjų, išmatuotas esant 16 °C (td-f16
) ir 32 °C (td-f32
) aplinkos temperatūrai. Kiekvienos sistemos td-f
 nustatomas tam tikrame sąlygų intervale;
—
sudedamos per kiekvieną bandymą gautos Pss
 ir ΔΕd-f
 vertės ir taip gaunamas esant tam tikrai aplinkos temperatūrai per parą suvartojamos energijos kiekis ET
 = 0,001 × 24 × (Pss
 + ΔΕd-f
/td-f
), išreiškiamas kWh/24 h, atitinkantis konkrečius nuostačius;
—
Eaux
 išreikštas kWh per metus ir suapvalintas iki tūkstantųjų. Eaux
 yra susijęs tik su pagal aplinkos parametrus valdomu antikondensaciniu šildytuvu; jis nustatomas šildytuvo vartojamąją galią įvairiomis aplinkos temperatūros ir drėgnumo sąlygomis padauginant iš tos aplinkos temperatūros ir drėgnumo sąlygos buvimo tikimybės ir sudedant gautas vertes; toliau rezultatas padauginamas iš nuostolių koeficiento, kad būtų atsižvelgta į šilumos nuotėkį į kamerą ir vėliau jos ištraukimą šaldymo sistema.
3 lentelė
Kiekvieno tipo kamerų laikymo sąlygos ir tikslinė temperatūra
Grupė
Kameros tipas
Pastaba
Laikymo sąlygos
Tc
Tmin
Tmax
Pavadinimas
Pavadinimas
Nr.
°C
°C
°C
Neužšalimo temperatūros kameros
Maisto podėlis
(1)
+ 14
+ 20
+ 17
Vyno laikymo kamera
(2)
 (6)
+ 5
+ 20
+ 12
Rūsio temperatūros kamera
(1)
+ 2
+ 14
+ 12
Šviežio maisto kamera
(1)
0
+ 8
+ 4
Atšaldymo kamera
Atšaldymo kamera
(3)
– 3
+ 3
+ 2
Užšalimo temperatūros kameros
0 žvaigždučių ir ledo gaminimo
(4)
netaik.
0
0
1 žvaigždutės
(4)
netaik.
– 6
– 6
2 žvaigždučių
(4)
 (5)
netaik.
– 12
– 12
3 žvaigždučių
(4)
 (5)
netaik.
– 18
– 18
šaldiklis (4 žvaigždučių)
(4)
 (5)
netaik.
– 18
– 18
netaik. – netaikoma.
Kiekvienas iš šių parametrų nustatomas atskiru bandymu arba bandymais. Matavimo duomenys vidurkinami per bandymo laikotarpį, kuris prasideda po to, kai aparatas veikė tam tikrą laiką. Siekiant pagerinti bandymų efektyvumą ir tikslumą bandymo trukmė nėra fiksuota; ji turi būti tokia, kad bandymo laikotarpį aparatas veiktų nuostoviosios būsenos sąlygomis. Tai patvirtinama patikrinant visus bandymo laikotarpio duomenis pagal stabilumo kriterijus ir ar tos nuostoviosios būsenos sąlygomis galima surinkti pakankamai duomenų.
AE, išreikštas kWh per metus ir suapvalintas iki šimtųjų, apskaičiuojamas taip:
AE = 365 × Edaily
/L + Eaux
čia:
—
apkrovos koeficientas L = 0,9 šaldymo aparatams, kuriuose yra tik užšalimo temperatūros kamerų, o visiems kitiems aparatams L = 1,0; ir
—
Edaily
, išreikštas kWh/24 h ir suapvalintas iki tūkstantųjų, apskaičiuojamas iš ET
 esant 16 °C (E16
) ir 32 °C (E32
) aplinkos temperatūrai taip:
Edaily
 = 0,5 × (E16
 + E32
)
čia E16
 ir E32
 vertės interpoliuojamos pagal energijos bandymą ir 3 lentelėje nustatytas tikslinės temperatūros vertes;
b)
mažatriukšmių šaldymo aparatų:
Energijos suvartojimas nustatomas kaip nurodyta 3 dalies a punkte, tačiau esant 25 °C, o ne 16 °C ir 32 °C temperatūrai.
Edaily
, išreikštas kWh/24 h ir suapvalintas iki tūkstantųjų parametrui AE apskaičiuoti, apskaičiuojamas taip:
Edaily = E25
čia E25
 – E
T vertė esant 25 °C aplinkos temperatūrai, interpoliuojama pagal energijos bandymą ir 3 lentelėje nurodytas tikslinės temperatūros vertes.
4.   Standartinio metinio suvartojamos energijos kiekio (SAE) nustatymas:
a)
visų šaldymo aparatų:
SAE, išreikštas kWh per metus ir suapvalintas iki šimtųjų, apskaičiuojamas taip:
čia:
—
c – kameros tipo numerio indeksas nuo 1 iki n, o n – bendras kamerų tipų skaičius;
—
Vc
 – kameros tūris, išreikštas dm3 arba litrais ir suapvalintas iki dešimtųjų;
—
V – tūris, išreikštas dm3 arba litrais ir suapvalintas iki artimiausio sveikojo skaičiaus; ;
—
rc, Nc, Mc
 ir C– kiekvienos kameros modeliavimo parametrai, jų vertės nustatytos 4 lentelėje; ir
—
Ac, Bc
 ir D – kompensavimo koeficientai, jų vertės nustatytos 5 lentelėje.
Atliekant pirmiau nurodytus skaičiavimus kintamos temperatūros kameroms, iš kamerų tipų, kuriuos, kaip deklaruojama, ta kamera atitinka, pasirenkamas tipas, kurio tikslinė temperatūra yra žemiausia;
b)
kiekvieno kameros tipo modeliavimo parametrai, naudojami SAE apskaičiuoti:
Modeliavimo parametrai nustatyti 4 lentelėje;
4 lentelė
Kiekvieno kameros tipo modeliavimo parametrų vertės
Kameros tipas
rc
(1)
Nc
Mc
C
Maisto podėlis
0,35
75
0,12
1,15 –1,56  kombinuotiesiems aparatams su 3 arba 4 žvaigždučių kameromis (2), 1,15  – kitiems kombinuotiesiems aparatams, 1,00  – kitiems šaldymo aparatams
Vyno laikymo kamera
0,60
Rūsio temperatūros kamera
0,60
Šviežio maisto kamera
1,00
Atšaldymo kamera
1,10
138
0,12
0 žvaigždučių ir ledo gaminimo kamera
1,20
138
0,15
1 žvaigždutės
1,50
2 žvaigždučių
1,80
3 žvaigždučių
2,10
šaldiklis (4 žvaigždučių)
2,10
c)
kiekvieno kameros tipo kompensavimo koeficientai, naudojami SAE apskaičiuoti:
Kompensavimo koeficientai nustatyti 5 lentelėje.
5 lentelė
Kiekvieno kameros tipo pataisos koeficientų vertės
Kameros tipas
Ac
Bc
D
Rankinio atitirpinimo
Automatinio atitirpinimo
Atskiras aparatas
Įmontuojamasis aparatas
≤ 2 (3)
3 (3)
4 (3)
> 4 (3)
Maisto podėlis
1,00
1,00
1,02
1,00
1,02
1,035
1,05
Vyno laikymo kamera
Rūsio temperatūros kamera
Šviežio maisto kamera
Atšaldymo kamera
1,03
0 žvaigždučių ir ledo gaminimo kamera
1,00
1,10
1,05
1 žvaigždutės
2 žvaigždučių
3 žvaigždučių
šaldiklis (4 žvaigždučių)
5.   EEI nustatymas:
EEI, išreikštas procentais ir suapvalintas iki dešimtųjų, apskaičiuojamas taip:
EEI = AE/SAE
(1)  
Tmin
ir 
Tmax
– vidutinės vertės per bandymo laikotarpį (per tam tikrą laiką jutiklių rinkiniu išmatuotų verčių vidurkis).
(2)  Kiekvieno jutiklio vidutinės temperatūros svyravimas per bandymo laikotarpį turi būti ne didesnis kaip ± 0,5 kelvino (K). Atitirpinimo ir veikimo atkūrimo laikotarpiu visų jutiklių vidurkis turi neviršyti kameros vidurkio 1,5 K.
(3)  
Tmin
ir 
Tmax
– akimirkinės vertės per bandymo laikotarpį.
(4)  
Tmax
– didžiausia per bandymo laikotarpį išmatuota vertė (didžiausia iš jutiklių rinkiniu per tam tikrą laiką išmatuotų verčių).
(5)  Jei kamera yra automatinio atitirpinimo, atitirpinimo ir veikimo atkūrimo laikotarpiu temperatūros (nustatytos kaip didžiausia vertė iš visų jutiklių) padidėjimas turi neviršyti 3,0 K.
(6)  
Tmin
ir 
Tmax
– per bandymo laikotarpį išmatuotų verčių vidurkis (kiekvienu jutikliu per tam tikrą laiką išmatuotų verčių vidurkis); šiomis vertėmis apibrėžiamas didžiausias leidžiamos veikimo temperatūros intervalas.
(1)  rc = (Ta – Tc)/20; čia Ta = 24 °C, o Tc
 vertės nustatytos 3 lentelėje;
(2)  C kombinuotiesiems aparatams su 3 arba 4 žvaigždučių kameromis nustatomas taip:
čia frzf – V dalis, kurią sudaro 3 arba 4 žvaigždučių kameros tūris Vfr
, t. y. frzf = Vfr/V:
—
jei frzf ≤ 0,3, tai C =1,3 + 0,87 × frzf;
—
priešingu atveju, jei 0,3 < frzf < 0,7, tai C =1,87 – 1,0275 × frzf;
—
kitais atvejais C =1,15.
(3)  Išorinių durų arba kamerų skaičius, priklausomai nuo to, kuris iš jų mažesnis.
V PRIEDAS
Gaminio informacijos lapas
Pagal 3 straipsnio 1 dalies b punktą tiekėjas į gaminių duomenų bazę įrašo 6 lentelėje nurodytą informaciją. Jei šaldymo aparate yra kelios to paties tipo kameros, tų kamerų eilutės turi būti pakartotos. Jei tam tikro tipo kameros nėra, prie kameros parametrų ir verčių įrašoma „-“.
6 lentelė
Gaminio informacijos lapas
Tiekėjo pavadinimas arba prekės ženklas:
Tiekėjo adresas
 (2)
:
Modelio žymuo:
Šaldymo aparato tipas:
Mažatriukšmis aparatas:
[taip/ne]
Konstrukcijos tipas:
[įmontuojamasis/atskiras]
Vyno šaldytuvas:
[taip/ne]
Kitas šaldymo aparatas:
[taip/ne]
Bendrieji gaminio parametrai:
Parametras
Vertė
Parametras
Vertė
Gabaritiniai matmenys (milimetrais)
Aukštis
x
Bendras tūris (dm3 arba l)
x
Plotis
x
Gylis
x
EEI
x
Energijos vartojimo efektyvumo klasė
[A/B/C/D/E/F/G] (3)
Ore skleidžiamo akustinio triukšmo lygis (53 dB(A) re 1 pW)
x
Ore skleidžiamo akustinio triukšmo klasė
[A/B/C/D] (3)
Metinis suvartojamos energijos kiekis (kWh per metus)
x,xx
Klimato klasė:
[išplėstosios vidutinių platumų zonos/vidutinių platumų zonos/subtropinio/tropinio]
Mažiausia aplinkos temperatūra (°C), kurioje šaldymo aparatas gali veikti
x (3)
Didžiausia aplinkos temperatūra (°C), kurioje šaldymo aparatas gali veikti
x (3)
Žiemos nuostatis
[taip/ne]
Kameros parametrai:
Kameros tipas
Kameros parametrai ir vertės
Kameros tūris (dm3 arba l)
Rekomenduojamas temperatūros nuostatis maistui optimaliai laikyti (°C)
Šie nuostačiai neturi būti prieštaringi IV priedo 3 lentelėje nustatytoms laikymo sąlygoms;
Šaldymo geba (kg/24 h);
Atitirpinimo tipas (automatinis atitirpinimas = A, rankinis atitirpinimas = M)
Maisto podėlis
[taip/ne]
x,x
x
—
[A/M]
Vynui laikyti
[taip/ne]
x,x
x
—
[A/M]
Rūsio temperatūros
[taip/ne]
x,x
x
—
[A/M]
Šviežio maisto
[taip/ne]
x,x
x
—
[A/M]
Atšaldymo
[taip/ne]
x,x
x
—
[A/M]
0 žvaigždučių arba ledo gaminimo
[taip/ne]
x,x
x
—
[A/M]
1 žvaigždutės
[taip/ne]
x,x
x
—
[A/M]
2 žvaigždučių
[taip/ne]
x,x
x
—
[A/M]
3 žvaigždučių
[taip/ne]
x,x
x
—
[A/M]
4 žvaigždučių
[taip/ne]
x,x
x
x,xx
[A/M]
2 žvaigždučių skyrius
[taip/ne]
x,x
x
—
[A/M]
Kintamos temperatūros kamera
kamerų tipai
x,x
x
x,xx (4 žvaigždučių kameroms) arba -
[A/M]
4 žvaigždučių kamerų atveju
Greito užšaldymo funkcija
[taip/ne]
Šviesos šaltinio parametrai
 (1)
 (2):
Šviesos šaltinio tipas
[tipas]
Energijos vartojimo efektyvumo klasė
[A/B/C/D/E/F/G]
Minimali gamintojo suteiktos garantijos trukmė
 (2):
Papildoma informacija:
Nuoroda į gamintojo interneto svetainę, kurioje pateikta Reglamento (ES) 2019/2019 (4)
 (2) II priedo 4 punkto a papunktyje nurodyta informacija:
(1)  kaip nustatyta pagal Komisijos deleguotąjį reglamentą (ES) 2019/2015 (1).
(1)  2019 m. kovo 11 d. Komisijos deleguotasis reglamentas (ES) 2019/2015, kuriuo Europos Parlamento ir Tarybos reglamentas (ES) 2017/1369 papildomas šviesos šaltinių energijos vartojimo efektyvumo ženklinimo nuostatomis ir panaikinamas Komisijos deleguotasis reglamentas (ES) Nr. 874/2012 (žr. šio Oficialiojo leidinio p. 68).
(2)  taikant Reglamento (ES) 2017/1369 4 straipsnio 4 dalį šių punktų pakeitimai neaktualūs.
(3)  jei gaminių duomenų bazė automatiškai sukuria galutinį šio langelio turinį, tiekėjas šių duomenų nenurodo.
(4)  2019 m. spalio 1 d. Komisijos reglamentas (ES) 2019/2019, kuriuo pagal Europos Parlamento ir Tarybos direktyvą 2009/125/EB nustatomi šaldymo aparatų ekologinio projektavimo reikalavimai ir panaikinamas Komisijos reglamentas (EB) Nr. 643/2009 (žr. šio Oficialiojo leidinio p. 187).
VI PRIEDAS
Techniniai dokumentai
1.   
Į 3 straipsnio 1 dalies d punkte nurodytus techninius dokumentus įtraukiami šie elementai:
a)
V priede nurodyta informacija;
b)
7 lentelėje nurodyta informacija. Jei šaldymo aparate yra kelios to paties tipo kameros, tų kamerų eilutės turi būti pakartotos. Jei tam tikro tipo kameros nėra, vietoj kameros parametrų ir verčių įrašoma „-“. Jei parametras netaikomas, to parametro vertės yra „-“.
7 lentelė
Į techninius dokumentus įtrauktina papildoma informacija
Bendras šaldymo aparato modelio aprašymas, kurio pakanka jam vienareikšmiškai ir lengvai identifikuoti:
Gaminio specifikacijos:
Bendrosios gaminio specifikacijos:
Parametras
Vertė
Parametras
Vertė
Metinis suvartojamos energijos kiekis (kWh per metus)
x
Pagalbinė energija (kWh per metus)
x
Standartinis metinis energijos suvartojimas (kWh per metus)
x,xx
EEI (%)
x
Temperatūros kilimo laikas (h)
x,xx
Jungtinis parametras
x,xx
Durų šilumos nuostolių koeficientas
x,xxx
Apkrovos koeficientas
x,x
Antikondensacinio šildytuvo tipas
[rankinio įjungimo ir išjungimo/aplinkos/kitas/nėra]
Papildomos šaldymo aparatų, išskyrus mažatriukšmius šaldymo aparatus, specifikacijos:
Parametras
Vertė
Parametras
Vertė
Paros energijos suvartojimas esant 16 °C temperatūrai (kWh/24 h)
x,xxx
Paros energijos suvartojimas esant 32 °C temperatūrai (kWh/24 h)
x,xxx
Energijos suvartojimo prieaugis dėl atitirpinimo ir veikimo atkūrimo (1) esant 16 °C temperatūrai (Wh)
x,x
Energijos suvartojimo prieaugis dėl atitirpinimo ir veikimo atkūrimo (1) esant 32 °C temperatūrai (Wh)
x,x
Atitirpinimo intervalas (1) esant 16 °C temperatūrai (h)
x,x
Atitirpinimo intervalas (1) esant 32 °C temperatūrai (h)
x,x
Papildomos mažatriukšmių šaldymo aparatų specifikacijos:
Parametras
Vertė
Parametras
Vertė
Paros energijos suvartojimas esant 25 °C temperatūrai (kWh/24 h)
x,xxx
Atitirpinimo intervalas (1) esant 25 °C temperatūrai (h)
x,x
Kameros specifikacijos:
Kameros tipas
Kameros parametrai ir vertės
Tikslinė temperatūra (°C)
Termodinaminis parametras (rc
)
Nc
Mc
Atitirpinimo koeficientas (Ac
)
Įmontuojamojo aparato koeficientas (Bc
)
Maisto podėlis
x
x,xx
x
x,xx
x,xx
x,xx
Vynui laikyti
x
x,xx
x
x,xx
x,xx
x,xx
Rūsio temperatūros
x
x,xx
x
x,xx
x,xx
x,xx
Šviežio maisto
x
x,xx
x
x,xx
x,xx
x,xx
Atšaldymo
x
x,xx
x
x,xx
x,xx
x,xx
0 žvaigždučių arba ledo gaminimo
x
x,xx
x
x,xx
x,xx
x,xx
1 žvaigždutės
x
x,xx
x
x,xx
x,xx
x,xx
2 žvaigždučių
x
x,xx
x
x,xx
x,xx
x,xx
3 žvaigždučių
x
x,xx
x
x,xx
x,xx
x,xx
4 žvaigždučių
x
x,xx
x
x,xx
x,xx
x,xx
2 žvaigždučių skyrius
x
x,xx
x
x,xx
x,xx
x,xx
Kintamos temperatūros kamera
x
x,xx
x
x,xx
x,xx
x,xx
Papildoma informacija:
Nuorodos į darniuosius standartus arba taikytus kitus patikimus, tikslius ir pakartojamus metodus:
Visų lygiaverčių modelių sąrašas su modelių žymenimis:
2.   
Jei tam tikro modelio techniniuose dokumentuose pateikta informacija buvo gauta:
a)
remiantis kito gamintojo modeliu, turinčiu tokias pačias technines charakteristikas, susijusias su pateiktina technine informacija, arba
b)
apskaičiuojant remiantis konstrukcija arba ekstrapoliuojant kito to paties ar kito gamintojo modelio duomenis, arba abiem šiomis priemonėmis.
techniniuose dokumentuose pateikiami išsamūs tokio skaičiavimo duomenys, gamintojo atliktas vertinimas skaičiavimo tikslumui patikrinti ir, kai tinkama, skirtingų gamintojų modelių tapatumo deklaracija.
(1)  tik gaminiams su viena ar daugiau automatinio atitirpinimo sistemų
VII PRIEDAS
Vaizdinėje reklamoje, techninėje reklaminėje medžiagoje ir vykdant nuotolinę prekybą, išskyrus nuotolinę prekybą internetu, pateiktina informacija
1.
Siekiant užtikrinti atitiktį 3 straipsnio 1 dalies e punkte ir 4 straipsnio 1 dalies c punkte nustatytiems reikalavimams, vaizdinėje reklamoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
2.
Siekiant užtikrinti atitiktį 3 straipsnio 1 dalies f punkte ir 4 straipsnio 1 dalies d punkte nustatytiems reikalavimams, techninėje reklaminėje medžiagoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
3.
Nuotolinės prekybos popierinėje reklaminėje medžiagoje turi būti nurodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
4.   
Energijos vartojimo efektyvumo klasė ir energijos vartojimo efektyvumo klasių intervalas nurodomi pagal 1 pav., t. y. pavaizduojama:
a)
rodyklė su 100 % baltos spalvos energijos vartojimo efektyvumo klasės raide pastorintu „Calibri“ bent kainos šrifto dydžiui lygaus dydžio šriftu, kai rodoma kaina,
b)
rodyklės spalva turi atitikti energijos vartojimo efektyvumo klasės spalvą;
c)
galimų energijos vartojimo efektyvumo klasių intervalas 100 % juodos spalvos šriftu ir
d)
rodyklė turi būti tokio dydžio, kad būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasė apvestos 100 % juodos spalvos 0,5 pt storio apvadu.
Nukrypstant nuo šios nuostatos, jeigu vaizdinė reklama, techninė reklaminė medžiaga arba nuotolinės prekybos popierinė reklaminė medžiaga spausdinama nespalvotai, toje vaizdinėje reklamoje, techninėje reklaminėje medžiagoje arba nuotolinės prekybos popierinėje reklaminėje medžiagoje rodyklė gali būti nespalvota.
1 pav.
Spalvota / nespalvota kairė / dešinė rodyklė su nurodytu energijos vartojimo efektyvumo klasių intervalu
5.
Vykdant nuotolinę prekybą telefonu klientas turi būti specialiai informuojamas apie gaminio energijos vartojimo efektyvumo klasę, etiketėje galimų energijos vartojimo efektyvumo klasių intervalą ir apie tai, kad visą etiketę ir gaminio informacijos lapą jis gali rasti laisvai prieinamoje interneto svetainėje arba paprašyti spausdinto egzemplioriaus.
6.
Visais 1–3 ir 5 punktuose nurodytais atvejais klientas, pateikęs prašymą, turi galėti gauti spausdintą etiketės ir gaminio informacijos lapo egzempliorių.
VIII PRIEDAS
Informacija, teiktina vykdant nuotolinę prekybą internetu
1.
Rodinio mechanizme prie gaminio kainos rodoma tiekėjo pateikta 3 straipsnio 1 dalies g punkto reikalavimus atitinkanti reikiama etiketė. Etiketė turi būti tokio dydžio, kad būtų aiškiai matoma ir įskaitoma, ir būti proporcinga III priedo 3 punkto 1 ir 2 papunkčiuose šaldymo aparatams nustatytam dydžiui. Etiketė gali būti rodoma naudojant įdėtinį rodinį, tuomet paveikslėlis, per kurį pasiekiama etiketė, turi atitikti šio priedo 3 punkte nustatytas specifikacijas. Jei naudojamas įdėtinis rodinys, etiketė pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus paveikslėlį.
2.   
Įdėtinio rodinio paveikslėlio, per kurį pasiekiama etiketė, kaip nurodyta 2 pav., reikalavimai:
a)
jame turi būti gaminio etiketėje nurodytą energijos vartojimo efektyvumo klasę atitinkančios spalvos rodyklė;
b)
kainos šrifto dydžiui lygiaverčiu 100 % baltos spalvos pastorintu „Calibri“ šriftu rodyklėje turi būti pažymėta gaminio energijos vartojimo efektyvumo klasė;
c)
galimų energijos vartojimo efektyvumo klasių intervalas turi būti 100 % juodos spalvos šriftu ir
d)
jis turi būti vienos iš dviejų toliau nurodytų formų, o jo dydis toks, kad rodyklė būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasė apvestos 100 % juodos spalvos matomu apvadu.
2 pav.
Spalvota kairė / dešinė rodyklė su nurodytu energijos vartojimo efektyvumo klasių intervalu
3.   
Jei naudojamas įdėtinis rodinys, etiketės rodymo seka turi būti tokia:
a)
rodinio mechanizme prie gaminio kainos rodomas šio priedo 2 punkte nurodytas paveikslėlis;
b)
paveikslėlis turi būti susietas su III priede nustatyta etikete;
c)
etiketė pasirodo spragtelėjus pele, užvedus pelės žymeklį arba jutikliniame ekrane išskleidus paveikslėlį;
d)
etiketė rodoma iškylančiajame lange, naujoje naršyklės kortelėje, naujame naršyklės puslapyje arba įdėtiniame ekrano rodinyje;
e)
jutikliniuose ekranuose etiketė padidinama pagal įrenginio sutartines jutiklinio didinimo taisykles;
f)
etiketės rodymas nutraukiamas uždarymo mygtuku arba kitu standartiniu uždarymo mechanizmu;
g)
jei etiketės parodyti neįmanoma, rodomas alternatyvusis paveikslėlio tekstas – gaminio energijos vartojimo efektyvumo klasė kainos šrifto dydžiui lygiaverčiu šriftu.
4.
Rodinio mechanizme prie gaminio kainos rodomas tiekėjo pateiktas 3 straipsnio 1 dalies b punkto reikalavimus atitinkantis elektroninis gaminio informacijos lapas. Jis turi būti tokio dydžio, kad gaminio informacijos lapas būtų aiškiai matomas ir įskaitomas. Gaminio informacijos lapas gali būti rodomas įdėtiniame rodinyje arba gali būti pateikiama nuoroda į gaminių duomenų bazę, tuomet nuoroda, per kurią pasiekiamas gaminio informacijos lapas, turi būti aiškiai ir įskaitomai pažymėta „Gaminio informacijos lapas“. Jei naudojamas įdėtinis rodinys, gaminio informacijos lapas pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus nuorodą.
IX PRIEDAS
Rinkos priežiūros tikslais taikoma patikros procedūra
Šiame priede nurodytos leidžiamosios patikros nuokrypos yra susijusios tik su valstybių narių institucijų atliekama deklaruotų parametrų patikra; tiekėjas jų nenaudoja kaip leidžiamų nuokrypų techniniuose dokumentuose pateikiamoms reikšmėms nustatyti. Etiketėje arba gaminio informacijos lape nurodytos vertės ir klasės negali būti tiekėjui palankesnės nei techniniuose dokumentuose nurodytos vertės.
Jei modelis suprojektuotas taip, kad gaminys aptiktų, jog yra bandomas (pvz., atpažintų bandymo sąlygas arba bandymo ciklą), ir konkrečiai reaguotų bandymo metu automatiškai pakeisdamas savo veikimo charakteristikas, kad būtų pasiektas palankesnis bet kurio iš šiame reglamente nustatytų, techniniuose dokumentuose arba bet kuriame iš pateikiamų dokumentų nurodytų parametrų lygis, laikoma, kad modelis ir visi lygiaverčiai modeliai neatitinka reikalavimų.
Tikrindamos gaminio modelio atitiktį šiame reglamente nustatytiems reikalavimams, valstybių narių institucijos taiko šią procedūrą:
1)
Valstybių narių institucijos patikrina vieną modelio vienetą.
2)
Laikoma, kad modelis atitinka taikomus reikalavimus, jei:
a)
pagal Direktyvos (ES) 2017/1369 3 straipsnio 3 punktą parengtuose techniniuose dokumentuose nurodytos vertės (deklaruotos vertės) ir, jei taikytina, vertės, naudotos šioms vertėms apskaičiuoti, nėra tiekėjui palankesnės už atitinkamas bandymų ataskaitose nurodytas vertes; ir
b)
etiketėje ir gaminio informacijos lape nurodytos vertės nėra tiekėjui palankesnės už deklaruotas vertes, o nurodyta energijos vartojimo efektyvumo klasė ir ore skleidžiamo akustinio triukšmo klasė nėra tiekėjui palankesnės nei klasės, nustatytos pagal deklaruotas vertes, ir
c)
vertės, nustatytos valstybių narių institucijoms bandant modelio vienetą (t. y. per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 8 lentelėje pateiktas atitinkamas leidžiamąsias patikros nuokrypas.
3)
Jei 2 punkto a ir b papunkčiuose nurodyti rezultatai nepasiekiami, laikoma, kad tas modelis ir visi lygiaverčiai modeliai neatitinka šio reglamento reikalavimų.
4)
Jei 2 punkto c papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio vienetus. Trys papildomi atrinkti vienetai gali būti ir vieno arba kelių skirtingų lygiaverčių modelių.
5)
Laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetinis vidurkis atitinka 8 lentelėje pateiktas atitinkamas leidžiamąsias nuokrypas.
6)
Jei 5 punkte nurodytas rezultatas nepasiekiamas, laikoma, kad modelis ir visi lygiaverčiai modeliai neatitinka šio reglamento reikalavimų.
7)
Pagal 3 arba 6 punktą priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.
Valstybių narių institucijos taiko IV priede nustatytus matavimo ir skaičiavimo metodus.
Tikrindamos atitiktį šiame priede nurodytiems reikalavimams, valstybių narių institucijos taiko tik 8 lentelėje nustatytas leidžiamąsias patikros nuokrypas ir tik 1–7 punktuose nustatytą procedūrą. 8 lentelėje nurodytiems parametrams netaikoma jokių kitų leidžiamųjų nuokrypų, pvz., leidžiamųjų nuokrypų, nustatytų darniuosiuose standartuose ar bet kokio kito matavimo metodo apraše.
8 lentelė
Leidžiamosios išmatuotų parametrų patikros nuokrypos
Parametrai
Leidžiamosios patikros nuokrypos
Bendras tūris ir kameros tūris
Nustatyta vertė (1) neturi būti daugiau kaip 3 % arba 1 litru (priklausomai nuo to, kuri iš jų didesnė) mažesnė už deklaruotą vertę.
Užšaldymo geba
Nustatyta vertė (1) neturi būti daugiau kaip 10 % mažesnė už deklaruotą vertę.
E16, E32
Nustatyta vertė (1) neturi būti daugiau kaip 10 % didesnė už deklaruotą vertę.
Eaux
Nustatyta vertė (1) neturi būti daugiau kaip 10 % didesnė už deklaruotą vertę.
Metinis suvartojamos energijos kiekis
Nustatyta vertė (1) neturi būti daugiau kaip 10 % didesnė už deklaruotą vertę.
Vyno šaldytuvų vidaus oro drėgnumas (proc.)
Nustatyta vertė (1) neturi skirtis nuo deklaruotos vertės daugiau kaip 10 %
Ore skleidžiamo akustinio triukšmo lygis
Nustatyta vertė (1) neturi būti daugiau kaip 2 dB(A) re 1 pW didesnė už deklaruotą vertę.
Temperatūros kilimo laikas
Nustatyta vertė (1) neturi būti daugiau kaip 15 % didesnė už deklaruotą vertę.
(1)  Jeigu bandomi trys papildomi vienetai, kaip nustatyta 4 punkte, nustatyta vertė yra šių trijų papildomų vienetų nustatytų verčių aritmetinis vidurkis.

Summary:
Ekologinis projektavimas ir energijos vartojimo efektyvumo ženklinimas – buitiniai šaldymo aparatai
Ekologinis projektavimas ir energijos vartojimo efektyvumo ženklinimas – buitiniai šaldymo aparatai
 
DOKUMENTAS, KURIO SANTRAUKA PATEIKIAMA:
Reglamentas (ES) 2019/2019, kuriuo nustatomi šaldymo aparatų ekologinio projektavimo reikalavimai
Deleguotasis reglamentas (ES) 2019/2016, kuriuo papildomas Reglamentas (ES) Nr. 2017/1369 dėl šaldymo aparatų ženklinimo energijos vartojimo efektyvumo etikete
KOKS ŠIŲ REGLAMENTŲ TIKSLAS?
Komisijos reglamentu (ES) 2019/2019 nustatomi ekologinio projektavimo* reikalavimai parduodant arba pradedant naudoti iš elektros tinklo maitinamus* šaldymo aparatus,* kurių tūris yra nuo 10 l iki 1 500 l.
Deleguotuoju reglamentu (ES) 2019/2016 nustatomos taisyklės dėl šių šaldymo aparatų ženklinimo ir papildomos informacijos apie juos teikimo.
PAGRINDINIAI ASPEKTAI
Komisijos reglamentu (ES) 2019/2019:II priede nustatomos datos, kada įsigalios ekologinio projektavimo reikalavimai: pirmiausia 2021 m. kovo 1 d., o griežtesnės priemonės bus taikomos nuo 2024 m. kovo 1 d. Jie apimaenergijos vartojimo efektyvumąfunkcinius aspektusefektyvų išteklių naudojimąinformaciją montuotojams ir galutiniams naudotojams; nustatoma atitikties vertinimo tvarka, o III priede – matavimo metodai ir skaičiavimai, kurių reikia laikytis.Atlikdamos rinkos priežiūros patikrinimus, nacionalinės institucijos turi taikyti patikros procedūras, nustatytas IV priede.
Gamintojai, importuotojai arba jų įgaliotieji atstovai neturi siūlyti parduoti gaminius, suprojektuotų taip, kad gebėtų nustatyti, jog yra bandomi, ir į tai sureaguotų pakeisdami savo veikimo charakteristikas.
V priede nustatomi orientaciniai etalonai, pagrįsti efektyviausiais gaminiais ir technologijomis, taikomomis šaldymo aparatams, kalbant apie jų energijos vartojimo efektyvumo indeksą ir akustinį triukšmą.
Nuo 2021 m. kovo 1 d šiuo reglamentu panaikinamas Reglamentas (EB) Nr. 643/2009.
Deleguotuoju reglamentu (EU) 2019/2016 nustatomos pareigos:tiekėjams užtikrinti, kad:kiekvienas šaldymo aparatas būtų pateikiamas su spausdinta III priede nustatytos formos etiketegaminio parametrai, nurodomi gaminio informacijos lape, kaip nustatyta V priede, ir techninių dokumentų turinys (VI priedas) būtų įtraukti į gaminių duomenų bazęvisoje konkretaus modelio vaizdinėje reklamoje būtų pagal VII ir VIII priedus nurodoma gaminio energijos vartojimo efektyvumo klasė ir energijos vartojimo efektyvumo klasių skalėtechninėje reklaminėje medžiagoje, įskaitant techninę reklaminę medžiagą internete, kurioje apibūdinami konkretūs to modelio techniniai parametrai, būtų pagal VII priedą nurodoma to aparato energijos vartojimo efektyvumo klasė ir energijos vartojimo efektyvumo klasių skalėprekiautojams būtų pateikiama kiekvieno šaldymo aparato elektroninė etiketė, kurios forma nustatyta III priede, ir V priede nustatytas elektroninis gaminio informacijos lapas; prekiautojai užtikrina, kad:kiekvienas pardavimo vietoje, įskaitant prekybos muges, esantis šaldymo aparatas būtų pažymėtas aiškiai matoma etikete, kurią pateikė tiekėjai pagal III priedąnuotolinės prekybos atveju pagal VII ir VIII priedus būtų pateikiama etiketė ir gaminio informacijos lapaskonkretaus modelio vaizdinėje reklamoje, įskaitant reklamą internete, būtų pagal VII priedą nurodoma gaminio energijos vartojimo efektyvumo klasė ir energijos vartojimo efektyvumo klasių skalėkonkretaus modelio techninėje reklaminėje medžiagoje, įskaitant techninę reklaminę medžiagą internete, kurioje apibūdinami konkretūs to modelio techniniai parametrai, būtų pagal VII priedą nurodoma energijos vartojimo efektyvumo klasė ir energijos vartojimo efektyvumo klasių skalė; interneto prieglobos platformos užtikrina, kadprekiautojo pateikta elektroninė etiketė ir elektroninis gaminio informacijos lapas būtų aiškiai parodyti, pagal VIII priedo nuostatas, ant šaldymo aparatų, parduodamų tiesiogiai interneto svetainėje.Atlikdamos rinkos priežiūros patikrinimus, nacionalinės institucijos turi taikyti patikros procedūras, nustatytas IX priede.
Energijos vartojimo efektyvumo klasė pagrįsta II priede nustatytu indeksu.
Europos Komisija peržiūri reglamentą, atsižvelgdama į technologijų pažangą, po 6 metų nuo jo įsigaliojimo dienos. Ji taip pat turi spręsti žiedinės ekonomikos klausimus ir ar nustatyti kamerų piktogramas, galinčias padėti sumažinti maisto atliekų kiekį, ir metinio suvartojamos energijos kiekio piktogramas.
Nuo 2021 m. kovo 1 d šiuo reglamentu panaikinamas Reglamentas (EB) Nr. 1060/2020.
Abu reglamentai netaikomi:pramoninėms šaldymo spintoms ir staigaus šaldymo spintoms, išskyrus pramoninius skryninius šaldiklius; prekėms tiesiogiai parduoti skirtiems šaldymo aparatams; mobiliesiems šaldymo aparatams; aparatams, kurių pagrindinė paskirtis nėra atšaldytų maisto produktų laikymas.
NUO KADA TAIKOMI ŠIE REGLAMENTAI?
Abu reglamentai taikomi nuo 2021 m. kovo 1 d.
KONTEKSTAS
Direktyva 2009/125/EB sukuriama ekologinio projektavimo reikalavimų su energija susijusiems gaminiams nustatymo sistema. Ja reikalaujama, kad Komisija šiuos reikalavimus nustatytų gaminiams, kurie parduodami visoje ES ir turi svarbų poveikį aplinkai. Reglamentu (ES) 2017/1369 nustatoma energijos vartojimo efektyvumo ženklinimo sistema su energija susijusiems gaminiams, kad vartotojai galėtų pasirinkti efektyvesnius gaminius ir sumažintų energijos suvartojimą.
Daugiau informacijos žr.:Ekologinio projektavimo reikalavimų buitiniams šaldymo įrenginiams peržiūra (Europos Komisija).
SVARBIAUSIOS SĄVOKOS
Ekologinis projektavimas – politika, kuria gerinamas, taikant geresnį projektavimą, gaminių aplinkosauginis veiksmingumas per visą jų būvio ciklą, ypač jų energijos vartojimo efektyvumas.
Maitinimas iš elektros tinklo – elektros energijos tiekimas iš 230 voltų tinklo.
Šaldymo aparatas – izoliuota spinta, kurioje yra viena arba daugiau tam tikros reguliuojamos temperatūros kamerų, šaldoma natūraliosios arba priverstinės konvekcijos būdu.
PAGRINDINIAI DOKUMENTAI
2019 m. spalio 1 d. Komisijos reglamentas (ES) 2019/2019, kuriuo pagal Europos Parlamento ir Tarybos direktyvą 2009/125/EB nustatomi šaldymo aparatų ekologinio projektavimo reikalavimai ir panaikinamas Komisijos reglamentas (EB) Nr. 643/2009 (OL L 315, 2019 12 5, p. 187–208)
2019 m. kovo 11 d. Komisijos deleguotasis reglamentas (ES) 2019/2016, kuriuo papildomos Europos Parlamento ir Tarybos reglamento (ES) 2017/1369 nuostatos dėl šaldymo aparatų ženklinimo energijos vartojimo efektyvumo etikete ir panaikinamas Komisijos deleguotasis reglamentas (ES) Nr. 1060/2010 (OL L 315, 2019 12 5, p. 102–133)
SUSIJĘ DOKUMENTAI
2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (OL L 198, 2017 7 28, p. 1–23)
2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10–35)
Paskesni Direktyvos 2009/125/EB daliniai pakeitimai buvo įterpti į pradinį tekstą. Ši konsoliduota versija yra skirta tik informacijai.
paskutinis atnaujinimas 31.10.2019